**PRAVILNIK**

**O BLIŽIM USLOVIMA ZA OSNIVANJE, POČETAK RADA I OBAVLJANJE DELATNOSTI PREDŠKOLSKE USTANOVE**

("Sl. glasnik RS - Prosvetni glasnik", br. 1/2019)

***NORMATIV PROSTORA, OPREME I DIDAKTIČKIH SREDSTAVA I USLOVI U POGLEDU ZAPOSLENIH***

*Uvodne napomene*

Propisani uslovi sadrže minimum zahteva koje osnivač predškolske ustanove treba da obezbedi za početak rada i obavljanje delatnosti predškolske ustanove.

**Prostor** predškolske ustanove čine objekti, odnosno građevinske i funkcionalne celine i pripadajuće slobodne površine van objekta.

**Opremu** predškolske ustanove čini nameštaj i drugi elementi neophodni za rad predškolske ustanove.

**Didaktička sredstva** čine sredstva, igračke i materijali za vaspitno-obrazovni rad.

**Prostor, oprema i didaktička sredstva predškolske ustanove treba da budu u funkciji vaspitno-obrazovne delatnosti, poštujući pritom da celokupan prostor predškolske ustanove bude bezbedan i podsticajan za različite aktivnosti, igru i istraživanje. Prostor, oprema i didaktička sredstva predškolske ustanove treba da zadovoljavaju osnovne zdravstvene i sanitarno-higijenske zahteve.**

*Pedagoški, zdravstveni i sanitarno-higijenski uslovi su bliže definisani u daljem tekstu, u skladu sa propisima kojima se uređuje ova oblast.*

**Zaposleni u predškolskoj ustanovi** su lica koja obavljaju poslove rukovođenja, ostvarivanja i unapređivanja predškolskog vaspitanja i obrazovanja, nege i preventivne zdravstvene zaštite, socijalne zaštite i ishrane dece, kao i pravne, administrativne, finansijske i pomoćno-tehničke poslove, u skladu sa zakonom.

**Vaspitno-obrazovni rad** u predškolskoj ustanovi ostvaruje medicinska sestra-vaspitač, vaspitač i defektolog vaspitač, u skladu sa posebnim zakonom.

**Stručne poslove** na unapređivanju vaspitno-obrazovnog rada u predškolskoj ustanovi obavljaju pedagog, psiholog, pedagog za likovno, muzičko i fizičko vaspitanje i logoped, u skladu sa posebnim zakonom.

Radi obavljanja **ostalih delatnosti predškolske ustanove** kojima se obezbeđuju ishrana, nega, preventivno-zdravstvena i socijalna zaštita dece predškolskog uzrasta, predškolska ustanova ima saradnika: dijetetičara-nutricionistu, socijalnog radnika, medicinska sestru - saradnika na poslovima unapređivanja preventivno-zdravstvene zaštite i medicinsku sestru - saradnika na poslovima nege i preventivne zdravstvene zaštite, u skladu sa posebnim zakonom.

Za obavljanje **pravnih, administrativnih, finansijskih i pomoćno-tehničkih poslova**, predškolska ustanova ima druge zaposlene, u skladu sa realnim potrebama ustanove za ostvarivanje predškolskog programa i godišnjeg plana rada ustanove, u skladu sa zakonom.

**A. MATERIJALI, IGRAČKE, SREDSTVA U JASLAMA**

|  |  |  |  |
| --- | --- | --- | --- |
| Naziv prostorne celine |  | Jed. mere | Količina |
| Za sve prostorne celine: | fascikle za dečiji portfolio. | komada | 1 po detetu |
| **Senzorna prostorna celina:** | | | |
|  | materijali za oblikovanje (kinestetički pesak, želatin ili puding, gel, pena, kafa, kukuruzni griz, vata, vuna i sl.); (Napomena: materijali koji su namirnice moraju biti deklarisani od strane proizvođača u roku trajanja) |  | prema potrebama\* |
| senzorne table i materijali za ispitivanje fizičkih svojstava (boje, strukture, toplote, mirisa, ukusa, gustine i sl.); | komada | 2 |
| manipulativne table sa različitim mehanizmima za okretanje, ubacivanje, pritiskanje, provlačenje, otključavanje i sl.; | komada | 2 |
| mobilne tkanine sa džepovima (otkrivalice, umetalice, zakačaljke, "čarobne torbe" i sl.); (Napomena: tkanine koje se koriste ne smeju se raspadati na dodir); | komada | 1 |
| muzički instrumenti (industrijski ili ručne izrade za decu i odrasle): zvečke, zvona, praporci na dršci, zvučne narukvice, udaraljke, klavese, def, triangl, muzičke šuškalice, metalofon, ksilofon, melodika i sl.;); | komada | 5 |
| muzičke kutije, zvučne igračke; | komada | 2 |
| realni predmeti (levak, posude za prenošenje, lopatice i sl.). |  | prema potrebama\* |
| **Kinestetička prostorna celina:** | | | |
|  | podloge za puzanje, strunjače, tunel (opciono: most, mreža); | komada | 3 |
| švedske daske, klupe, lestve sa dva stepenika; | komada | 1 |
| tobogan, sobna njihalica; | komada | 1 |
| lopte različite veličine i od različitog materijala; | komada | 5 |
| kocka, kvadar, valjak i sl. od sunđera, lopte za skakanje; | komada | 3 |
| baloni; | komada | 5 |
| plastični rekviziti (obruči, čunjevi i sl.); | kompleta | 1 |
| igračke na naduvavanje (mali bazeni, čamci, obruči i sl.); | komada | 1 |
| mobilne igračke (na povlačenje, okretanje, vučenje i sl.) koje mogu biti fiksirane za plafon ili zid ili slobodne u prostoru; | komada | 5 |
| platno - "padobran"; | komada | 1 |
| stojeći koš. | komada | 1 |
| **Dodatni materijali, igračke i sredstva samo za dvorište:** | | | |
|  | tricikli; | komada | 1 |
| gume; | komada | 3 |
| **Prostorna celina za vizuelne umetnosti:** | | | |
|  | različite podloge za crtanje i slikanje (table, štafelaj, razboj i sl.); |  | prema potrebama\* |
| materijali za oblikovanje (plastelin, glina ili testo); |  | prema potrebama\* |
| materijali za slikanje i crtanje (vodene boje, tempere, pastele, voštane boje, bojice, flomasteri, krede, ugljeni štapići i sl.); |  | prema potrebama\* |
| sredstva za slikanje (četke za slikanje različitih debljina i veličina, valjkovi, sunđeri, tupferi, posude za boje, posude za vodu, pumpice, drveni štapići i sl.); |  | prema potrebama\* |
| sredstva za spajanje (lepak u stiku, lepljiva traka različitih širina i boja, čičak traka, široke spajalice i sl.); |  | prema potrebama\* |
| kolažni materijali (ukrasni papir, vunica, trake, diskovi, krupne kugle, testenina i sl.) (Napomena: Ne koristiti papir koji ostavlja boju po prstima); |  | prema potrebama\* |
| sredstva za oblikovanje (dečje makaze, točak za glinu i sl.); |  | prema potrebama\* |
| podloge za rad i odlaganje radova; | komada | 2 |
| sredstva za čišćenje za decu (metlice, đubrovnici, kofice, sunđeri, krpe i sl.). | komada | 4 |
| **Prostorna celina za simboličku igru:** | | | |
|  | različiti modeli lutaka (bebe, lutke, figure životinja i sl.); (Napomena: Ne koristiti modele kod kojih se hvatanjem odvajaju dlake); | komada | 1 po detetu |
| kućice za lutke (npr. plastična, drvena, kartonska); | komada | 1 |
| oprema za kućicu za lutke (kolica, krevetić, nosiljka i sl.); | komplet | 1 |
| modeli (zoo-vrta, farme, grada, dvorca i sl.); | komada | 1 |
| pozornica i pozorišne lutke; | komplet | 1 |
| odeća i rekviziti za kostimiranje i presvlačenje; |  | prema potrebama\* |
| otvorena polica (sto, štand), igračke i materijali od kojih se mogu napraviti prostori u kojima se odvijaju svakodnevne životne situacije (prodavnica, pošta, kuća, ordinacija i sl.), ili zamišljeni prostori (dvorac, planeta iz svemira i sl.); | komada | 1 |
| prevozna sredstva igračke (automobili, kamioni, vozovi ili vozni poligon, avioni, brodovi, dizalice i sl.); | komada | po jedan od svake vrste |
| realni predmeti (posuđe, kašike, različite posude, lavor, kofa, krpe, stolnjak, mali kućni aparati, tastatura, telefon, torbe, kofer i sl.). (Napomena: posuđe ne sme biti lomljivo). |  | prema potrebama\* |
| **Prostorna celina za skrivanje i osamljivanje:** | | | |
|  | skrivalice, zastori, kućice, šatori i sl. sa različitim senzornim elementima; | komada | 2 |
| jastuci (opciono: dušek, lejzibeg); |  | prema potrebama\* |
| različite meke igračke; (Napomena: meke igračke je potrebno periodično mašinski prati i sušiti kad se zaprljaju); |  | prema potrebama\* |
| porodične fotografije i drugi elementi iz porodičnog života. |  | prema potrebama\* |
| **Materijali, sredstva i igračke koji se mogu naći u različitim prostornim celinama i prostorima vrtića** | | | |
| **Materijali:** | | | |
|  | prirodni materijali (orašasti i drugi plodovi, suvo voće, začini, lišće, kamenje, školjke, šišarke, kora drveta, trava, latice, koža i sl.); (Napomena: prirodni materijali se koriste u svežem stanju, a ne u stanju raspadanja. Periodično, po potrebi se menjaju zbog mogućnosti razvoja insekata); |  | prema potrebama\* |
| senzorne mase za manipulisanje (brašno, kukuruzni griz, voda i sl.); (Napomena: materijali koji su namirnice moraju biti deklarisani od strane proizvođača u roku trajanja); |  | prema potrebama\* |
| prehrambeni proizvodi (testenina, pahuljice i sl.); (Napomena: materijali koji su namirnice moraju biti deklarisani od strane proizvođača u roku trajanja); |  | prema potrebama\* |
| drveni materijali (daščice, ramovi, letvice, pluta, koturi, pampuri i sl.); |  | prema potrebama\* |
| plastični materijali (loptice, flaše, poklopci, zatvarači, slamčice, štipaljke, pločice u boji, grafofolija, stiropor i sl.); |  | prema potrebama\* |
| tekstilni materijali (tkanine, trake, zavese, konopac i sl.); (Napomena: tkanine koje se koriste ne smeju se raspadati na dodir); |  | prema potrebama\* |
| ambalažni materijali (tetrapak, papirne rolne, kalemovi, ambalaža za jaja i sl.). (Napomena: ambalaža koja se prethodno koristila za pakovanje namirnica već poseduje atest o zdravstvenoj ispravnosti. Ambalaža koja se prethodno koristila za pakovanje i prodaju boja, lakova i kućne hemije i drugih supstanci nepoznatog porekla nije bezbedna za korišćenje jer može da sadrži toksične elemente i alergene). |  | prema potrebama\* |
| **Sredstva:** | | | |
|  | papiri različitih veličina, oblika, tekstura, boja (npr. beli papir, hamer, karton, akvarel papir, folija i dr.); |  | prema potrebama\* |
| sredstva za crtanje (olovke, olovke u boji, voštane bojice, flomasteri, krede i sl.); |  | prema potrebama\* |
| kutije različitih oblika i veličina (kartonske, plastične sa poklopcem i sl.); |  | prema potrebama\* |
| sredstva za presipanje (levak, merice, kašike, hvatalice, varjače, cediljke, sita i sl.); (Napomena: sredstva moraju biti namenska koja se koriste za kontakt sa hranom, jer poseduju atest o zdravstvenoj ispravnosti); | komada | po jedan od svake vrste |
| optička sredstva (velike lupe, durbin, dvogled, kartonski viziri, kaleidoskop i sl.); | komada | po jedan od svake vrste |
| ogledala raznih veličina, reflektujuće folije; | komada | 2 |
| baterijske lampe ili svetleći predmeti (kugle, kocke); | komada | 2 |
| magnetna tabla sa različitim magnetima; | komplet | 1 |
| realni upotrebni predmeti (sat, fen, vaza, telefon, tastatura i sl.); |  | prema potrebama\* |
| posteri i slike, fotografije živih bića, pojava, delatnosti ljudi; |  | prema potrebama\* |
| viseći predmeti (visuljci); |  | prema potrebama\* |
| mobilni paravani, svetleći sto, sto sa udubljenjima; | komada | po jedan od svake vrste |
| laptop; | komada | 1 |
| fotoaparat; | komada | 1 |
| mini linija, snimljena muzika (muzika za decu, klasična muzika). | komada | 1 |
| **Igračke:** | | | |
|  | različiti tipovi slagalica prilagođene uzrastu; | komada | 5 |
| **Dodatno samo za komunikacije:** | | | |
|  | živa bića (biljke: povrće, začinsko i lekovito bilje; životinje: kornjače i ribice u akvarijumu i sl.); |  | prema potrebama\* |
| **Dodatni materijali samo za dvorište:** | | | |
|  | pesak, zemlja. (Napomena: videti za peščanik) |  | prema potrebama\* |

\* Napomena: Pod terminom "prema potrebama\*" se ističe da određeno sredstvo, igračka ili materijal mora da postoji, ali da se njihova količina određuje prema potrebama vaspitno-obrazovnog programa.

**B. MATERIJALI, IGRAČKE I SREDSTVA U VRTIĆU**

|  |  |  |  |
| --- | --- | --- | --- |
| Naziv prostorne celine |  | Jed. mere | Količina |
| Za sve prostorne celine: | Fascikle za dečiji portfolio. | komada | 1 po detetu |
| **Prostorna celina za konstruisanje:** | | | |
|  | konstruktori različitih vrsta, oblika i od različitih materijala; | kompleta | 4 |
| drveni elementi (letvice, oblice, blokovi, kalemovi i sl.); |  | prema potrebama\* |
| plastični elementi (cevi, spojnice, obruči, alke, kuke i sl.); |  | prema potrebama\* |
| metalni elementi koji ne mogu biti oštrih ivica već zaobljenih (šrafovi matice, namotaji, šarke i sl.); |  | prema potrebama\* |
| spojnice (strune, kanapi, mreže i sl.); |  | prema potrebama\* |
| alati koje deca mogu da koriste deca (čekići, klešta i sl.); | kompleta | 2 |
| podloge za konstruisanje. | komada | 3 |
| **Dodatni materijali, igračke i sredstva samo za dvorište:** | | | |
|  | drveni panjevi, trupci, oblice, štapovi, grane, daske; |  | prema potrebama\* |
| gume za točkove, crevo; |  | prema potrebama\* |
| sredstva za prenošenje materijala (kantice, kutije, gajbice, mala majstorska kolica za prenošenje i sl.); | komada | po 1 od svake vrste |
| alati za decu (grabuljice, lopatice i sl.). | komada | po 3 od svake vrste |
| **Prostorna celina za simboličku igru:** | | | |
|  | realni predmeti (posuđe, pribor za čišćenje: metla, krpe, sunđeri; mali kućni aparati: telefon, pegla, sat, tastatura; novine i magazini, torbe, rančevi i sl.); |  | prema potrebama\* |
| igračke kao supstituti za realne predmete (plastično voće i povrće, kasa, krevetac, kolica za bebu, daska za peglanje i sl.); |  | prema potrebama\* |
| različiti modeli lutaka (lutke bebe, figure životinja i sl.); (Napomena: Ne koristiti modele kod kojih se hvatanjem odvajaju dlake); | komada | 1 po detetu |
| kućice za lutke (plastična, drvena, kartonska); | komada | 1 |
| opremom uz kućicu za lutke (kolica, krevetić, nosiljka i sl.); | komplet | 1 |
| različiti modeli (grada, farme, zoo-vrta, farme, dvorca i sl.); | komada | 1 |
| prevozna sredstva igračke (automobili, vozovi i vozni poligoni, kamioni, kiperi, avioni, brodovi i sl.); | komada | 1 po vrsti |
| otvorena polica (sto, štand), igračke, materijali i sredstva od kojih se mogu napraviti prostor u kome se odvijaju svakodnevne životne situacije (npr. prodavnica, pošta, kuća, ordinacija i sl.), ili zamišljeni prostor (npr. dvorac, planeta iz svemira i dr.); | komada | 1 |
| odeća i rekviziti za kostimiranje i maskiranje; |  | prema potrebama\* |
| pozornica i pozorišne lutke (ginjol lutke, lutke prstići, javajke ili marionete). | komplet | 1 |
| **Prostorna celina za vizuelne umetnosti:** | | | |
|  | materijali za slikanje i crtanje (vodene boje, tempere, tuševi, olovke u boji, voštane boje, flomasteri, ugljeni štapići i sl.); |  | prema potrebama\* |
| materijal za modelovanje (glina, plastelin, testo, vuna, vata i sl.); |  | prema potrebama\* |
| sredstva za slikanje (četke za slikanje različitih debljina i veličina, valjkovi, sunđeri, tupferi, drveni štapići, posude za boje, posude za vodu, pumpice i sl.); |  | prema potrebama\* |
| materijali za spajanje (tečni lepak, lepak u stiku, lepljiva traka različitih širina i boja, spajalice, čičak trake, štipaljke, žice, konac, kanap, čiode i sl.); |  | prema potrebama\* |
| sredstva za oblikovanje: dečje makaze (različitih oblika sečiva), štapići za rezbarenje; |  | prema potrebama\* |
| kolažni materijal (novine, magazini, ukrasni papir; trake, konopac, vunica, pertle; restlovi tkanina; perle, dugmići, kamenčići, šljokice; drvene i plastične pločice; semenke, pampuri, čačkalice, perca; ramovi, delovi ukrasnih i upotrebnih stvari i sl.); (Napomena: Ne koristiti papir koji ostavlja boju po prstima); |  | prema potrebama\* |
| podloge za rad i odlaganje radova (plastične ili drvene ploče, platno, najlon, folije i sl.); | komada | 6 |
| sredstva za čišćenje prostora za decu (metlice i đubrovnici, krpe i sl.). | komada | 4 |
| **Prostorna celina za zvuk i pokret:** | | | |
|  | muzički instrumenti za decu (udaraljke, bubnjevi, ksilofon, daire, zvečke, zvona, šuškalice, sintisajzer i sl.); | komada | 5 |
| muzičke igračke (muzičke kutije, instrumenti, zvučne igračke i sl.); | komada | 2 |
| muzika različitih žanrova (muzika za decu, klasična muzika, instrumentalna muzika iz različitih delova sveta i sl.); |  | prema potrebama\* |
| rekviziti za igru (lopte, obruči, i sl.); | komada | 3 |
| rekviziti za igru (komplet čunjeva, lastiš, strunjače, grede i sl.); |  | po 1 od svake vrste |
| tuneli i provlačilice; | komada | 1 |
| **Dodatni materijali, igračke i sredstva samo za dvorište:** | | | |
|  | bicikle, trotineti. | komada | po 2 od svake vrste |
| **Literarna prostorna celina:** | | | |
|  | slikovnice, knjige, enciklopedije; |  | prema potrebama\* |
| dečji časopisi, brošure, prospekti; |  | prema potrebama\* |
| podloge za pisanje (papir, tabla na zidu ili poleđini police; podmetači za papir i sl.); |  | prema potrebama\* |
| blokovi za pisanje, listovi papira, pribor za pisanje; |  | prema potrebama\* |
| pano za kačenje različitih pisanih simbola, postera, priča u slikama; |  | prema potrebama\* |
| audio sredstva (priče za decu, snimljeni govor i sl.). |  | prema potrebama\* |
| **Prostorna celina za osamljivanje i skrivanje:** | | | |
|  | skrivalica, tunel ili šator; | komada | 1 |
| jastuci (opciono: dušek, lejzibeg); |  | prema potrebama\* |
| različite meke igračke; (Napomena: Meke igračke je potrebno periodično mašinski prati i sušiti kad se zaprljaju); |  | prema potrebama\* |
| porodične fotografije i drugi elementi iz porodice. |  | prema potrebama\* |
| **Materijali, sredstva i igračke koji se mogu naći u različitim prostornim celinama i prostorima vrtića** | | | |
| **Materijali:** | | | |
|  | prirodni materijali (orašasti i drugi plodovi, različito zrnevlje, klipovi kukuruza, začini, suvo voće i povrće, lišće, šišarke, mahovina, grane, kore drveta, latice, školjke, minerali, kamenje i sl.); (Napomena: Prirodni materijali se koriste u svežem stanju, a ne u stanju raspadanja. Periodično, po potrebi se menjaju zbog mogućnosti razvoja insekata); |  | prema potrebama\* |
| senzorne mase za manipulisanje (brašno, kukuruzni griz, pesak, zemlja, voda, gel, pena i sl.); (Napomena: Materijali koji su namirnice moraju biti deklarisani od strane proizvođača u roku trajanja); |  | prema potrebama\* |
| prehrambeni proizvodi (pahuljice, testenina i sl.); (Napomena: Materijali koji su namirnice moraju biti deklarisani od strane proizvođača u roku trajanja); |  | prema potrebama\* |
| drveni materijali (daščice, štapići, ramovi, pluta, pampuri i sl.); |  | prema potrebama\* |
| plastični materijali (flaše, zatvarači, slamčice, loptice, štipaljke, pločice u boji, epruvete, teglice, grafofolija u boji, stiropor i sl.); |  | prema potrebama\* |
| ambalaža (kartonske kutije, tetrapak, kartonske rolne, kalemovi, ambalaža za jaja i sl.); (Napomena: Ambalaža koja se prethodno koristila za pakovanje namirnica već poseduje atest o zdravstvenoj ispravnosti. Ambalaža koja se prethodno koristila za pakovanje i prodaju boja, lakova i kućne hemije i drugih supstanci nepoznatog porekla nije bezbedna za korišćenje jer može da sadrži toksične elemente i alergene); |  | prema potrebama\* |
| metalni elementi koji ne mogu biti oštrih ivica, već zaobljeni (točkovi, zavrtnji, matice, magneti, konzerve sa posebnim poklopcem, žica, folija i sl.); |  | prema potrebama\* |
| tkanine (platno, trake, zavese, marame i sl.). (Napomena: Tkanine koje se koriste ne smeju se raspadati na dodir). |  | prema potrebama\* |
| **Sredstva:** | | | |
|  | papiri različitih veličina, oblika, tekstura, boja (notesi, blokovi, beli papir, hamer, karton, akvarel papir, folija i sl.); |  | prema potrebama\* |
| sredstva za pisanje i crtanje (grafitne olovke, ugljeni štapići, olovke u boji, voštane bojice, flomasteri, krede i sl.); |  | prema potrebama\* |
| kutije i posude različitih oblika i veličina; |  | prema potrebama\* |
| sredstva za prenošenje i presipanje (kantice, kutije, gajbice, levak, merice, hvatalice, varjače, cediljke, sita i sl.); | komada | po jedan od svake vrste |
| optička sredstva (lupe, prizme, durbin, dvogled, kartonski viziri, mikroskop/uveličavajuća kamera i sl.); | komada | po jedan od svake vrste |
| sredstva za merenje (različiti lenjiri, metar, vaga, dozeri, menzure, sat, štoperica, termometar, kompas i sl.); | komada | po jedan od svake vrste |
| tabla za crtanje (za kredu, bela tabla i sl.); | komada | 1 |
| sto sa udubljenjima, svetleći sto, magnetna tabla sa magnetima; | komada | po jedan od svake vrste |
| lampa, baterijske lampe, opciono (led lampa, grafoskop i sl.); | komada | 2 |
| ogledala različitih dimenzija, reflektujuće folije; | komada | 2 |
| posteri, slike, fotografije i modeli živih bića, pojava i delatnosti ljudi; | prema mogućnostima |  |
| globus; | komada | 1 |
| različiti jezički, grafički, matematički simboli i znaci, mape i šeme; | prema mogućnostima |  |
| laptop; | komada | 1 |
| fotoaparat; | komada | 1 |
| mini linija. | komada | 1 |
| **Igračke:** | | | |
|  | igračke koje simuliraju fizičke i prirodne pojave (vulkan, planete sunčevog sistema, minerali i fosili i sl.); | komada | po jedan od svake vrste |
| modeli živih bića (insekata, gmizavaca, dinosaurusa, čovekovih organa i sl.); | prema mogućnostima |  |
| figurice ljudi (različitih zanimanja, pola, kultura) i zamišljenih bića (vila, magičnih bića i sl.); | prema mogućnostima |  |
| različite slagalice i društvene igre (karte, čoveče ne ljuti se, šah, monopol i sl.). | prema mogućnostima |  |
| **Dodatno u prostorima soba za decu i komunikacijama:** | | | |
|  | živa bića (biljke: povrće, začinsko i lekovito bilje; životinje: kornjače, ribice u akvarijumu, insekti, puževi i sl.). |  |  |

\* Napomena: Pod terminom "prema potrebama\*" se ističe da određeno sredstvo, igračka ili materijal mora da postoji, ali da se njihova količina određuje prema potrebama\* vaspitno-obrazovnog programa.

|  |  |  |  |
| --- | --- | --- | --- |
| **GRUPA PROSTORIJA ZA DECU** | | | |
| **SOBA ZA DECU (u skladu sa uzrastom):** | | | |
| 1. | stolica-hranilica sa naslonom za decu od 6 meseci do godinu dana; | komada | 7 (1 po detetu) |
| 2. | stolice sa rukohvatom i naslonom za decu od 1 do 2 godine; | komada | 12 (1 po detetu) |
| 3. | stolice sa naslonom za decu od 2 godine do 3 godine; | komada | 16 (1 po detetu) |
| 4. | stolice sa naslonom za decu od 3 godine do 5,5 godina; | komada | 20-24 (1 po detetu) |
| 5. | stolice sa naslonom za decu od 5,5 godina do polaska u školu; | komada | 26 (1 po detetu) |
| 6. | sto za decu od 1-2 godine; | komada | odgovarajući broj za 12 dece (po jedan sto za 4-8 dece) |
| 7. | sto za decu od 2-3 godine; | komada | odgovarajući broj za 16 dece (po jedan sto za 4-8 dece) |
| 8. | sto za decu od 3-5,5 godine; | komada | odgovarajući broj za 20-24 dece (po jedan sto za 4-8 dece) |
| 9. | sto za decu od 5,5 godina do polaska u školu; | komada | odgovarajući broj za 26 dece (po jedan sto za 4-8 dece) |
| 10. | ležajevi; (Napomena: Ležajevi mogu da budu drveni, plastični i sl., da poseduju atest za materijal od kojeg su napravljen i da su namenski ležajevi za decu. Moraju da budu 11 cm od visine poda. Dušeci su obavezni.) | komada | 1 po detetu |
| 11. | mobilne police; | komada | 2 po sobi za decu |
| 12. | ogledalo za zid, dostupno da dete vidi celu figuru; | komada | 1 po sobi za decu |
| 13. | tepih; | komada | 1-3 po sobi za decu |
| 14. | zavese (zastori); | komada | 1 po prozoru |
| 15. | korpa za otpatke; | komada | 1-2 po sobi za decu |
| 16. | pano; | komada | 1-3 po sobi za decu |
| 17. | ormani za odlaganje krevetića; | komada | u skladu sa vrstom i brojem krevetića |
| 18. | Police ili regali za odlaganje didaktičkog materijala; | komada | 2 po sobi za decu |
| 19. | višenamenske kutije za odlaganje igračaka od čvrstog materijala; | komada | 5 po sobi za decu |
| 20. | posteljina i pokrivači; | kompleta | 1 po detetu |
| 21. | sto za vaspitača; | komada | 1 |
| 22. | stolica za vaspitača. | komada | 1 |
| Napomena: oprema za vaspitno-obrazovni rad grupe na bolničkom lečenju predviđa se u skladu sa ovim pravilnikom uz uvažavanje specifičnosti ostvarivanja vaspitno-obrazovnog programa u odgovarajućim zdravstvenim ustanovama. | | | |
| Napomena: sto sa ortopedskim pomagalima za decu sa smetnjama u razvoju i invaliditetom predviđa se u skladu sa brojem upisane dece sa smetnjama u razvoju i invaliditetom. | | | |
| **GARDEROBA za decu od šest meseci do dve godine:** | | | |
| 1. | sto za prepovijanje; | komada | 1 |
| 2. | garderobni orman; | komada | 1-2 |
| 3. | korpa za prljav veš; | komada | 1 |
| 4. | korpa za otpatke sa nožnim zatvaračem. | komada | 1 |
| **GARDEROBA za decu od 2 god. do polaska u školu:** | | | |
| 1. | klupica za decu ili mobilni element za sedenje; | komada | 1 za troje dece |
| 2. | ormarići za odlaganje garderobe i cipela, širine min. 15-20 cm sa zasebnom pregradom za odlaganje cipela. | komada | 1 po detetu |
| **SANITARNE PROSTORIJE ZA DECU:** | | | |
| 1. | vc šolja za decu; | komada | 2-3 po grupi |
| 2. | lavabo sa toplom i hladnom vodom; | komada | 3-4 po grupi |
| 3. | polica/ormarić za toaletni pribor i ubruse; | komada | 1 |
| 4. | kuke za odlaganje garderobe; | komada | 2 |
| 5. | ogledalo; | komada | 1 po lavabou |
| 6. | držači za sredstva za pranje ruku i ubrusa; | komada | 1 po lavabou |
| 7. | polica za noše (za jasleni uzrast); | komada | 1 |
| 8. | mesto za kupanje dece (za jasleni uzrast); | komada | 1 |
| 9. | korpa za otpatke. | komada | 1 |
| **VIŠENAMENSKI PROSTOR:** | | | |
| 1. | podijum za binu ili mobilni elementi za binu; |  | prema mogućnostima\*\* |
| 2. | pano; | komada | 2 ili više |
| 3. | klub garnitura sa polufoteljama; | komada | 1 po objektu |
| 4. | audio-vizuelna tehnika (TV, projektor i platno, kompjuter, lap-top i sl.); |  | prema potrebama\* |
| 5. | paravan. | komada | prema potrebama\* |
| **SALA (opciono):** | | | |
| 1. | Klavir, harmonika, gitara ili sl. muzički instrumenti |  | prema mogućnostima\*\* |
| 2. | rekviziti; |  | prema mogućnostima\*\* |
| **TRPEZARIJA (opciono):** | | | |
| 1. | sto za decu; | komada | odgovarajući broj (po jedan sto za 4-8 dece) |
| 2. | stolice za decu (u skladu sa uzrastom); | komada | odgovarajući broj (po jedan sto za 4-8 dece) |
| 3. | korpa za otpatke. | komada | 2 |

**DVORIŠTE PREDŠKOLSKE USTANOVE**

|  |  |  |  |
| --- | --- | --- | --- |
| **DVORIŠTE PREDŠKOLSKE USTANOVE:** | | | |
| 1. | peščanik za decu (Napomena: Peščanik mora da bude pokriven čvrstim materijalom, zaštićen od mogućeg spoljnog zagađenja. U dvorištu ili atrijumu je potrebno postaviti česmu sa tekućom vodom kako bi se prale ruke i sav pribor koji se koristi za pesak i vodu); | komada | 1 |
| 2. | penjalice; | komada | 2 |
| 3. | grupne ljuljaške; | komada | 4 |
| 4. | grupne klackalice; | komada | 2 |
| 5. | konstrukcija utvrđenja, broda, kuće (drvena); | komada | 1 |
| 6. | koš; | komada | 2 |
| 7. | letnjikovac; | komada | 2 |
| 8. | nadstrešnica; | komada | 1 |
| 9. | klupe; | komada | 4 |
| 10. | stolovi; | komada | 4 |
| 11. | česma; | komada | 1 |
| 12. | kante za smeće; | komada | prema potrebama\* |
| 13. | kontejneri za reciklažu; | komplet | 1 |
| 14. | biljke (voće, povrće, začinsko i lekovito bilje - niskoalergene vrste). |  |  |

Napomena: Didaktička sredstva za dvorišta koja se navode u daljem tekstu koriste se samo za tu namenu.

**III DIDAKTIČKA SREDSTVA PREDŠKOLSKE USTANOVE**

**Didaktička sredstva u predškolskoj ustanovi čine**: materijali, igračke i sredstva. Njihovo korišćenje je usko povezano sa principima organizacije fizičkog okruženja (prostora) datih u Osnovama programa predškolskog vaspitanja i obrazovanja.

**Prostor treba da bude organizovan tako da omogući:**

- osećanje sigurnosti i predvidivosti;

- prilagođenost specifičnostima dece i porodice;

- osećanje prijatnosti i opuštenosti;

- osećanje pripadnosti i uvaženosti;

- saradnju, komunikaciju i razmenu;

- senzorna iskustva i doživljaje, istraživanje, eksperimentisanje;

- izražavanje na različite načine, stvaralaštvo;

- estetski doživljaj i začudnost;

- učešće i angažovanje dece na različite načine, pravljenje izbora, nezavisnost;

- proširivanje doživljaja, razmišljanja, umenja u okviru onoga čime se deca bave;

- vidljivost procesa učenja, ideja i produkata dece; vidljivost kontinuiteta aktivnosti.

**Takav prostor je:**

- opremljen fleksibilnom i funkcionalnom i udobnom opremom za decu i odrasle;

- strukturisan tako da u njemu postoje različite prostorne celine koje imaju svoju namenu;

- povezan i integrisan - različiti delovi prostora i prostorne celine su međusobno povezani, prostor se koristi integrisano i multifunkcionalno;

- bezbedan i predvidiv tako da se deca i odrasli u njemu osećaju sigurno i znaju gde se šta u prostoru nalazi;

- promenljiv i dinamičan - deca i odrasli mogu da ga reorganizuju i uređuju, podešavaju aktuelnim događanjima i aktivnostima;

- podsticajan - u njemu deca i odrasli pronalaze različite podsticaje za svoje smisleno angažovanje, priređene prostorne celine ih pozivaju na određenu vrstu istraživanja.

**Dobra organizacija prostora podrazumeva korišćenje horizontalnih, kao i vertikalnih dimenzija prostora:**

- uređenje prostornih zona različitih visina, korišćenje podova, zida, plafona, mobilnih pregrada, polica i nameštaja koje razdvajaju ili povezuju različite prostorne celine i sl.; uviđanje i korišćenje značaja vizuelnog aspekta prostora;

- podešenost osvetljenja (korišćenje različitih izvora i intenziteta svetla); kinestetičkog aspekta (obezbeđivanje površina za kretanje) i estetskog aspekta;

- stvaranje sklada, harmoničnosti, lepote prostora, maštovitih i tajanstvenih zona, kreiranje instalacija u prostoru.

**Materijali, igračke i sredstva su organizovani tako da budu:**

- **strukturisani**, logično i jasno grupisani u okviru prostornih celina;

- **raznovrsni** - da uključuju materijale različitih oblika, veličina, boja, tekstura; nestruktuirane i polustruktuirane materijale; igračke industrijske i ručne izrade; štampana, vizuelna, audio i druga sredstva;

- **dostupni deci - vidljivi**, postavljeni tako da deca mogu samostalno da ih uzimaju, koriste i vraćaju;

- **mobilni** - da deca i vaspitači mogu da ih prenose iz jednog dela prostora u drugi;

- **da ih ima dovoljno**, ali ne previše kako prostor ne bi postao prenatrpan i prestimulativan.

U datoj tabeli su izlistani materijali, igračke i sredstava koje je potrebno nabaviti. U okviru mnogih je dato više predloga među kojima se bira onaj koji je potreban za datu vaspitnu grupu. Pri njihovom korišćenju, treba se voditi time da ih ima dovoljno i da oni omogućavaju smisleno angažovanje dece. Pri tom, neophodno je voditi računa da ne smeju biti oštrih ivica, već zaobljeni. Pod terminom "prema potrebama\*" se ističe da određeno sredstvo, igračka ili materijal mora da postoji, ali da se njihova količina određuje prema potrebama vaspitno-obrazovnog rada. Materijali, igračke i sredstva su grupisani tako da omoguće formiranje određene prostorne celine, kao i oni koji svoju svrhu mogu naći u različitim prostornim celinama. Ukoliko se koriste za spoljne prostore, materijale, igračke i sredstva je potrebno adekvatno održavati i koristiti samo za tu namenu. Igračke moraju ispunjavati seriju standarda o bezbednosti igračaka SRPS EN 71-1, 2, 3, 4, 5, 7, 8, 9, 10, 11, 12, 13, 14.